|  |  |  |
| --- | --- | --- |
| **hr)zg-zelina** | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **STOŽER CIVILNE ZAŠTITE** |  |

Sveti Ivan Zelina, 13. ožujka 2020.

**Predmet: Provođenje mjera zaštite od širenja korona virusa**

Na sjednici Stožera civilne zaštite Grada Svetog Ivana Zeline s temom: „Provođenje mjera zaštite od širenja korona virusa“, održane dana 13. ožujka 2020. godine, donijeti su sljedeći zaključci i preporuke:

* sva javna okupljanja na području Grada Svetog Ivana Zeline provodit će se u skladu sa zaključcima Stožera civilne zaštite Zagrebačke županije i u skladu s preporukama Nacionalnog kriznog stožera
* od ponedjeljaka 16. ožujka primijenit će se nacionalna mjera dvotjedne odgode nastave u svim školama, kao i odgoda boravka djece u vrtićima. Apeliramo na građane da se pridržavaju ovih mjera. Ukoliko to zbog objektivnih razloga u pojedinim slučajevima nije izvedivo, u vrtiću će se osigurati osnovni uvjeti za nužan boravak djece
* u Pučkom otvorenom učilištu Sveti Ivan Zelina do daljnjeg će se otkazati kino projekcije i predstave, a trenutni tečajevi održavat će se uz propisane mjere javnog okupljanja
* preporuka je da se ispraćaj pokojnika na grobljima na području Grada Svetog Ivana Zeline obavlja u krugu uže obitelji, uz pridržavanje preporuka vezanih uz javna okupljanja
* građanima se umjesto osobnih dolazaka u javne službe preporuča korištenje telefonske i pisane komunikacije i u tom smislu će se na stranicama Grada i kroz sredstava javnog priopćavanja objaviti adresar svih gradskih službi
* apeliramo na sugrađane da zadrže pribranost i ne nasjedaju na neprovjerene vijesti i poluinformacije te ih molimo da do daljnjeg redovno prate službene izvore informiranja putem kojih će se redovito objavljivati sve relevantne informacije i preporuke vezane za ovu izvanrednu situaciju

**STOŽER CIVILNE ZAŠTITE**